फ़रोईज़ फ़ेरो द्वीपसमूह् दे बसनींकें दी भाशा ऐ। इस दा विस्तार ब्रिटेन ते आइसलैंड दे बश्कार उत्तरी अटलांटिक महासागर च पाए जाने आह्‌ले द्वीपें च फैले दा ऐ। इसदा विकास बी परानी नार्वेजियन शा होए दा ऐ। इस भाशा च बी संज्ञा, सर्वनाम, ते विशेशनें च च’ऊं कारकें लेई रूपायन होंदा ऐ ते क्रिया च काल, अर्थ, पुरश ते वचन आस्तै परिवर्तन औंदा ऐ। इस भाशा च सर्वानामें दे द्विवचनी रूप बी हैन। बल, शब्दै दे पैह‌्ले अक्खरै पर होंदा ऐ ते एह् अक्खर हृस्व, दीर्घ जां प्लुत होई सकदा ऐ।